Publication: Magyar Közlöny
Issue: MK-1998-20 (Year: 1998, Number: 20)
Era: 1990-2004
Section: A szakképzésről szóló 1993. évi LXXVI. törvény 5. §-a
Paragraph Index: 843

3. A munkaterület rövid, jellemző leírása Az ortopédiai technikus (műszerész) által végzett jellegzetes tevékenységek: Ortopédiai technikus (műszerész) tevékenységi körében ellátja a gyógyászati segédeszközök elkészítésének (gyártásának) területén — a mérnöki felkészültséget nem igénylő — műszaki és adminisztratív tevékenységeket, a szervező, irányító és ellenőrző feladatokat, a késztermékek nagykereskedelmi és kiskereskedelmi értékesítését. Ennek érdekében részt vesz: — a gyógyászati segédeszközök gyártmányfejlesztésében, — a termék, a rendszer szolgáltatásainak, élettartamának megtervezésében, optimalizálásában, — az új gyógyászati segédeszközök gyártási technológiájának tervezésében, a gyártástechnológiák kidolgozásában és bevezetésében, a gyártási technológiák korszerűsítésében, automatizálási munkáiban, — a gyógyászati segédeszközök, elemek, műszerek gyártása során szükséges minőségellenőrzés, minőségszabályozás és minőségbiztosítás stratégiájának kidolgozásában, — a gyártmányok hibáinak feltárásában, a javítási technológiák előírásában, — a gyógyászati segédeszközök nagykereskedelmi és kiskereskedelmi értékesítésében. Folyamatosan ellenőrzi: — a technológia fegyelem betartását, — az üzemeltetés, gyártás, javítás és a rendszeres karbantartás során felhasznált anyagok, segédanyagok minőségét, — a mérőeszközök műszaki paramétereit, — a kereskedelmi, vállalkozói és munkajogi előírások betartását. Gondoskodik: — a kereskedelmi, vállalkozási és munkajogi szabályok betartásáról, — a munkavédelmi, tűzvédelmi- és környezetvédelmi előírások adaptálásáról, betartásáról, — a hatáskörébe tartozó gépek, műszerek és berendezések megfelelő műszaki állapotáról, — a folyamatos üzemeltetéshez, termeléshez, karbantartáshoz, javításhoz szükséges anyag, segédanyag, gép, szerszám, készülék, mérőeszköz- és energiaellátásról. Elvégzi: — a magasabb szintű felkészültséget igénylő fizikai munkákat, — laboratóriumi, géptermi, mérőszobai feladatokat, — kísérleti munkákat, prototípus építését, 0-szériás és sorozat indítását, — a próbaüzemeltetés során a hiba feltárását, a hiba elhárítását, — a bonyolultabb ortopédiai műszerész és forgalmazási tevékenységet.

Source: https://magyarkozlony.hu/hivatalos-lapok/d4cffaa0c8df28ce204652eb970e857b12a2e2b6/dokumentumok/88a9fc50250cf62d10631136b751b86bebcd1f28/letoltes